internet vaartha 156 Views
వీక్షణం-2015
ముంబై : స్టార్టప్‌ కంపెనీలకు ఈ ఏడాది కాలం కలిసొచ్చింది. దేశీయ, విదేశీ ఇన్వెస్టర్లు స్టార్టప్‌ కంపెనీల్లో ఇప్పటివరకూ 8.4 బిలియన్‌ డాలర్లు కొత్త వెంచర్లలో పెట్టుబడులు పెట్టారు. ఇ-కామర్స్‌సంస్థలతో సహా 2015లోకనీసం వెయ్యి కిపైగా డీల్స్‌ద్వారా ఈ పెట్టుబడులు వచ్చాయి. రతన్‌టాటా, ఎన్‌ఆర్‌నారాయణమూర్తి వంటి వారితోపాటు చైనాకు చెందిన ఇ-కామర్స్‌ దిగ్గజం ఆలిబాబా, జపాన్‌ సాప్ట్‌బ్యాంక్‌ వంటివికూడా పెట్టు బడులు పెట్టాయి. స్టార్టప్‌ బ్లాగ్‌ ట్రాక్‌ డాట్‌ఇన్‌ సర్వేప్రకారం చూస్తే మొత్తం 936 డీల్స్‌ద్వారా 8.4 బిలియన్‌ డాలర్లు పెట్టుబడులు అందాయి. గత ఏడాది ఇదేకాలంలో 304 డీల్స్‌లో 5బిలియన్‌ డాలర్లు అందాయి. 2016లో కూడా ఇదే తీరు కొన సాగుతుందని నిపుణులు అంటున్నారు. ఇన్వెస్టర్లు విలువలపరంగా కొంత అంచనాలు పెంచుకుంటు న్నారు. ఆర్థికరంగ టెక్నాలజీ, హెల్త్‌కేర్‌, ఎంటర్‌ ప్రైజ్‌ టెక్నాలజీ వంటివి కీలకంగా ఉన్నాయి. ఇ-కామర్స్‌ కంపెనీలనుంచి కొత్త కొత్త రంగాలవైపు పెట్టుబడులు మళ్లుతున్నాయి. ఈఏడాది ఇ-కామర్స్‌ రంగంపరంగాచూస్తే ఈ-రిటైలర్స్‌ ఫ్లిప్‌కార్ట్‌, స్నాప్‌ డీల్‌, ట్యాక్సీయాప్‌ ఓలా వంటి స్టార్టప్‌ కంపెనీలు పెట్టుబడులపరంగా పరుగులు తీసాయి. కంపెనీల్లో ఎక్కువ విలువలతో ముందుకుపోయాయి. సాఫ్ట్‌ బ్యాంకు, ఆలిబాబా వంటివి కూడా అందుబాటు లోనికి వచ్చాయి. టెక్నాలజీ, ఇ-కామర్స్‌ రంగాల పరంగా శరవేగంగా స్టార్టప్‌ కంపెనీలు ముందుకు వస్తున్నాయని, ఇండియన్‌ ఏంజెల్‌ నెట్‌వర్క్‌ అధ్య క్షులు పద్మజా రూపారేల్‌ వెల్లడించారు. మొత్తం 68 గ్లోబల్‌ కంపెనీలు భారతీయ సంతతికి చెందిన వే ఉన్నాయని ఆమె పేర్కొన్నారు. ఇక కంపెనీలు ఫండింగ్‌కోసం ఎక్కువ విలువలు చూపిస్తున్నట్లు వస్తున్న ప్రచారంపై ఇపుడిపుడే చర్చలు ప్రారంభం అయ్యాయి. ఎన్నికంపెనీలు ఈ తరహానిధులు సమీ కరించాయన్నదే ప్రశ్న. టాటాగ్రూప్‌ చీఫ్‌ రతన్‌ టాటా, ఇన్ఫోసిస్‌వ్యవస్థాపకులు ఎన్‌ఆర్‌ నారాయణ మూర్తి, టెకీ ఏంజెల్‌ ఇన్వెస్టర్‌ టివిమోహన్‌దాస్‌ పా§్‌ులు ఎక్కువవిలువలున్న ఇ-కామర్స్‌కంపెనీలు ప్రస్తుతం మార్కెట్‌ను శాసిస్తున్నట్లు తెేలిపారు. 12కుపైగా స్టార్టప్‌ కంపెనీల్లో టాటాపెట్టుబడులున్నా యి. పదిశాతం స్టార్టప్‌ కంపెనీలు వచ్చే కొన్నేళ్లలో వృద్ధిని సాధిస్తాయని, 25శాతం నెమ్మదిస్తాయని, మిగిలిన కంపెనీలు విఫలం కాకతప్పదన్న అంచనాలు కూడా ఉన్నాయి. ఇన్వెస్టర్ల ఒత్తిడితో ఈ ఏడా ది అనేక స్టార్టప్‌ కంపెనీలు మనుగడ సాగించడం కూడా కష్టం అయ్యాయి. ఫుడ్‌ టెక్నాలజీ స్టార్టప్‌ జొమాటో, టినిఔల్‌, హౌసింగ్‌ డాట్‌కామ్‌ వంటివి వాటి కార్యకలాపాలు మూసివేసాయి. అనేక నగరా ల్లో ఈ సంస్థల ఉద్యోగుల ఆగ్రహావేశాలు కూడా మిన్నంటాయి. అయినా ఇప్పటికీ స్టార్టప్‌ కంపెనీలే ఎక్కువ మందికి ఉపాధి కల్పించగలుగుతున్నాయి. ప్రభుత్వం వాటికోసం ప్రత్యేక విధివిధానాలను అమలుచేస్తే మరింత ఉపాధి లభిస్తుందని టివి మోహన్‌దాస్‌పాయ్ పేర్కొన్నారు. ప్రస్తుతం భారత్‌లో 18వేలకుపైగా స్టార్టప్‌ కంపెనీలున్నాయి. 75 బిలియన్‌ డాలర్ల విలువలతో మొత్తం మూడు లక్షల మందికి ఉపాధి కల్పిస్తున్నాయి. దీనితో భార త్‌ ప్రపంచంలోనే స్టార్టప్‌ కంపెనీలపరంగా రెండో అతిపెద్ద దేశంగా నిలిచింది. వచ్చే దశాబ్దకాలంలో ప్రభుత్వం సక్రమమైన విధివిధానాలు ప్రకటిస్తే స్టార్టప్‌ కంపెనీలు ఐదురెట్లు పెరుగుతాయని పాయ్ వెల్లడించారు. ఇక చట్టాలు, పర్యవేక్షణ సంస్థల పరంగా మార్కెట్‌ పర్యవేక్షణ సంస్థ సెబీ స్టార్ట ఫ్‌లకు కొంత నిబంధనలు కూడా సడలిం చింది. ఇన్వెస్టర్లు ఇ-కామర్స్‌ బూమ్‌కు పెట్టుబ డులను అనుమతించడం వల్ల ఈకంపెనీలు విదేశాలకు వెళ్లి అక్కడ జాబితా అయ్యే అవ సరం లేకుండా పోయింది. ఇన్ఫీబీమ్‌, మాట్రి మని డాట్‌కామ్‌, క్విక్‌హీల్‌ కంపెనీలు చట్ట పరమైన అనుమతులు కూడా పొందాయి. వచ్చేఏడాది వీటి ఐపిఒలుఉంటాయని విశ్వసిం చవచ్చు డిజిటల్‌ ఇండియా వంటి అనేక కార్యా చరణల ద్వారా పన్నుల సరళీకరణ, కార్మిక, రిజిస్ట్రేషన్‌ నిబంధనలు స్టార్టప్‌ కంపెనీలకు ప్రభుత్వం కొంత సడలింపులు ఇచ్చింది. మొత్తం మీద 2016 స్టార్టప్‌ కంపెనీలకు మరింత ఆసక్తికరంగా ఉంటుంది. డిజిటల్‌ ఇండియా కార్యాచరణతో ఈ కంపెనీలకు మరింత వృద్ధి ఉంటుందని వినియోగదారులకు అవసరమైన యాప్‌లను రూపొందించేందుకు ఈకంపెనీలకు అవకాశాలు పుష్కలంగా లభిస్తాయని నిపుణులు వాదిస్తున్నారు. ఆర్థికరంగ సేవల్లోను, హెల్త్‌కేర్‌, విద్యారంగాల్లో అనేక యాప్‌ల రూపకల్పనకు ఎంతో అవకాశంఉంటుందని అందువల్ల డిజిటల్‌ ఇండియా టెక్నాలజీ యాప్‌లకు స్టార్టప్‌లకు పుష్కల వనరులు అందించగలదని నిపుణులు అంచనాలు వేస్తున్నారు.